label_title: Kreetan maanjäristys 365
label_desc: Kreetan maanjäristys 365 oli merenalainen maanjäristys, joka tapahtui itäisellä Välimerellä auringonnousun aikoihin 21. heinäkuuta 365. Järistyksen keskus oli ilmeisesti Kreetan lähellä. Sen voimakkuuden on arvioitu olleen yli Mw 8,5, ja se aiheutti laajaa tuhoa Kreikassa, Libyassa, Egyptissä, Kyproksessa ja Sisiliassa. Maanjäristystä seurasi tsunami, joka tuhosi Välimeren etelä- ja itärantoja etenkin Libyassa, Aleksandriassa ja Niilin suistossa. Se surmasi tuhansia ihmisiä ja heitti laivoja jopa kolme kilometriä sisämaahan.